section_heading: Priča
paragraph_text: Niko posjećuje Packieja u njegovom domu, te upoznaje njegovu staru majku, dvojicu starije braće: Geralda (koji je mnogo vremena proboravio po zatvorima) i Derricka (bivšeg IRA-inog terorista, sada ostarjelog i mentalno oboljelog ovisnika o heroinu), kao i njegovu sestru Kate, kojoj se svidi. Uskoro opljačka banku zajedno s braćom McReary i njihovim suradnikom, Michaelom Keaneom. Prilikom pljačke se kao taoc u igri prvi put pojavljuje Luis Lopez. Niko pomaže braći u obnavljanju kriminalne moći u gradu. Pomaže Geraldu, koji je sada vođa irske mafije (jer je Derrick onesposobljen), u sabotaži mafijaške obitelji Ancelotti (jedna od pet obitelji talijanske mafije u Liberty Cityju) koja je sklopila posao s albanskom mafijom umjesto s njima. Preko Packieja Niko upoznaje Raya Boccina, capo<nowiki/>a mafijaške obitelji Pegorino iz Alderneya, koja pokušava ući u savez s ostalih pet obitelji, ali bez uspjeha. Derricku, koji noći i jutra provodi na klupi u parku pijan i drogiran, Niko pomaže tako što ubije dvojicu njegovih suučesnika u terorističkim napadima, Buckyja Sligoa i Aidena O'Malleya, te pomogne korejskom gangsteru u zemlju uvesti ilegalne čipove na brodu. Uskoro Niko biva prisiljen na donošenje nove odluke: Francis McReary ga nagovori da čeka na vrhu zgrade iznad parka u kojem je s Derrickom da ubije Derricka snajperom. Ako Niko ubije Derricka, Francis će mu platiti, a ako ubije Francisa, Niko neće dobiti ništa, ali će pokazati svoj moral. Nedugo nakon što je ubijen jedan od braće, Gerald ponovno završava u zatvoru. Niko dolazi na sprovod, gdje nitko ne zna da je on zapravo ubojica; po izlasku iz crkve u Algonquinu, na Packiejevu obitelj iz auta otvore vatru članovi albanske mafije, ljuti zbog prekida poslovnih odnosa s obitelji Ancelotti koji je uzrokovala obitelj McReary. Niko zajedno s Packiejem mora obraniti njegovu obitelj i odvesti brata do groblja gdje će biti pokopan. Kate počinje pokazivati svoje osjećaje prema Niki, te njih dvoje počnu izlaziti.